Τέιλορ Σουίφτ

Η Τέιλορ Άλισον Σουίφτ (αγγλικά: Taylor Alison Swift, 13 Δεκεμβρίου 1989) είναι Αμερικανίδα τραγουδοποιός, τραγουδίστρια, μουσικός παραγωγός, σκηνοθέτης, ηθοποιός και επιχειρηματίας. Η δισκογραφία της εκτείνεται σε διάφορα είδη και η σύνθεση των τραγουδιών της —συχνά εμπνευσμένη από την προσωπική της ζωή— έχει λάβει κριτικούς επαίνους και ευρεία κάλυψη από τα μέσα ενημέρωσης. Γεννημένη στο West Reading της Πενσυλβάνια, η Σουίφτ μετακόμισε στο Νάσβιλ σε ηλικία 14 ετών για να γίνει καλλιτέχνης της κάντρι. Υπέγραψε συμφωνία σύνθεσης τραγουδιών με τη Sony/ATV Music Publishing το 2004 και ένα συμβόλαιο ηχογράφησης με την Big Machine Records το 2005. Το ομώνυμο ντεμπούτο άλμπουμ της το 2006 την έκανε την πρώτη τραγουδίστρια της κάντρι που έγραψε ή συνέγραψε εξολοκλήρου ένα άλμπουμ που έχει πιστοποιηθεί ως πλατινένιο στις ΗΠΑ.

Πρώτα χρόνια 
Γεννήθηκε ως Tέιλορ Άλισον Σουίφτ στις 13 Δεκεμβρίου 1989 στο Ουέστ Ρέντινγκ, στην κομητεία Μπερκς της Πενσυλβάνια των Η.Π.Α. και μεγάλωσε, στο Γουαϊμίσινγκ (επίσης στην Πενσυλβάνια). Η μητέρα της, Άντρεα Γκάρντνερ Φίνλεϊ Σουίφτ (Andrea Gardner Finlay Swift), ασχολείται με τα οικιακά, αλλά στο παρελθόν εργάστηκε ως αμοιβαίο στέλεχος μάρκετινγκ. Ο πατέρας της, Σκοτ Κίνγκσλεϊ Σουίφτ (Scott Kingsley Swift), είναι οικονομικός σύμβουλος της Merill Lynch και απόγονος των προέδρων τριών γενεών της τράπεζας. Έχει έναν μικρότερο αδερφό τον Όστιν Σουίφτ (Austin Swift). Η γιαγιά της Τέιλορ, Μάρτζορι Φίνλεϊ (Marjorie Finlay), ήταν τραγουδίστρια της όπερας. 

Πέρασε τα πρώτα χρόνια της ζωής της στο Ρίτινγκ και σε προσχολική ηλικία παρακολούθησε μαθήματα στο σχολείο Alvernia Montessori από Φραγκισκανές μοναχές. Λίγο αργότερα, εγγράφηκε στο Wyndcroft, ένα ακριβό ιδιωτικό σχολείο. Σε ηλικία μόλις 9 ετών, ξεκίνησε το ενδιαφέρον της για το μιούζικαλ, λαμβάνοντας μέρος σε πολλές παραγωγές της Νεανικής Ακαδημίας Θεάτρου του Μπερκς, ενώ συχνά πήγαινε και στο Brodway προκειμένου να παρακολουθήσει μαθήματα φωνητικής και υποκριτικής. Αργότερα, άρχισε να ενδιαφέρεται περισσότερο για την country μουσική, κι έτσι περνούσε τα Σαββατοκύριακα της σε τοπικά φεστιβάλ, καφετέριες, εκθέσεις, διαγωνισμούς καραόκε, κλαμπ, κήπους, συναντήσεις Προσκόπων και αθλητικές εκδηλώσεις. 

Στην ηλικία των 11, μετά από πολλές αποτυχημένες προσπάθειες, η Τέιλορ κέρδισε σε τοπικό διαγωνισμό ταλέντων και της δόθηκε η ευκαιρία να εμφανιστεί στο άνοιγμα για το Charlie Daniels σε ένα αμφιθέατρο. Μετά την προβολή ενός μουσικού επεισοδίου του Fatih Hill, η Τέιλορ αισθάνθηκε σίγουρη ότι έπρεπε να μετακομίσει στο Νάσβιλ του Τενεσί για να ακολουθήσει μια μουσική καριέρα. Έτσι, το 2000, ταξίδεψε με τη μητέρα της στο Νάσβιλ, προκειμένου να υποβάλει ένα demo με covers της Ντόλλυ Πάρτον και των Ντίξι Τσικς. Έλαβε πολλές απορρίψεις, καθώς όλες οι δισκογραφικές τη θεωρούσαν μια συνηθισμένη φωνή. Αργότερα η Τέιλορ είπε: "Ο καθένας σε αυτή την πόλη θα ήθελε να κάνει ό,τι ήθελα να κάνω κι εγώ. Έτσι, σκεφτόμουν τον εαυτό μου και έπρεπε να βρω έναν τρόπο για να γίνω διαφορετική".

Τελικά, η Τέιλορ μετακόμισε στο Νάσβιλ το 2003 και άρχισε να κάνει τα πρώτα βήματα στην καριέρα της.

Δισκογραφία 
Studio Albums                                                                     

 Taylor Swift (2006)
 Fearless (2008)
 Speak Now (2010)
 Red (2012)
 1989 (2014)
 Reputation (2017)
 Lover (2019)
 Folklore (2020)
 Evermore (2020)
 Fearless (Taylor's Version) (2021)
 Red (Taylor's Version) (2021)
 Midnights (2022)
 Speak Now (Taylor's Version) (2023)
 1989 (Taylor's Version) (2023)

Καριέρα 
Η καριέρα της Τέιλορ ξεκινά το 2004, οπότε και υπέγραψε συμβόλαιο με τη δισκογραφική εταιρία RCA Records. Έκτοτε, έχει κυκλοφορήσει συνολικά 10 άλμπουμ, έχει υπάρξει πολλές φορές υποψήφια για βραβεία και έχει φωτογραφηθεί για πολλά περιοδικά μόδας και ομορφιάς. Μάλιστα, η Τέιλορ έχει δουλέψει και ως ηθοποιός συμμετέχοντας σε σειρές όπως το CSI: Las Vegas, αλλά και σε ταινίες όπως το Valentine's Day και το Hannah Montana: The Movie, όπου πρωταγωνιστούσε η Μάιλι Σάιρους, με την οποία για αρκετά χρόνια διατηρούσαν φιλικές σχέσεις.

Η περιουσία της υπολογίζεται πάνω από 320.000.000$.

Φιλμογραφία

Κινηματογράφος

Τηλεόραση

Προσωπική ζωή 
Από τον Ιούλιο του 2008 και για περίπου έναν χρόνο είχε σχέση με τον ηθοποιό και μέλος του συγκροτήματος Τζόνας, Τζο Τζόνας. Από τον Οκτώβριο του 2009 μέχρι τον Δεκέμβριο του ίδιου έτους, διατηρούσε δεσμό με τον συνονόματο ηθοποιό Τέιλορ Λότνερ, ενώ για λίγους μήνες υπήρξε ζευγάρι και με τον μουσικό Τζον Μάγιερ. Σημαντική σχέση της ήταν εκείνη με τον γνωστό ηθοποιό Τζέικ Τζίλενχαλ,με τον οποίο διατηρούσαν δεσμό για 5 μήνες. Από τον Ιούλιο του 2012 και μέχρι τον Σεπτέμβριο του ίδιου έτους, ήταν ζευγάρι με τον Κόννορ Κένεντι,ενώ στο τέλος του ίδιου χρόνου είχε μια ολιγόμηνη σχέση με τον τραγουδιστή Χάρι Στάιλς, μέλος του συγκροτήματος One Direction. Από τις αρχές του 2015 μέχρι τον Ιούνιο του 2016 είχε δεσμό με τον DJ Κάλβιν Χάρις. Τον Ιούνιο του 2016 έγινε γνωστή και η σχέση της με τον Βρετανό ηθοποιό Τομ Χίντλστον, με τον όποιο είχαν γνωριστεί στις αρχές Μαΐου. Από το 2017 έως τον Απρίλιο του 2023 βρισκόταν  σε σχέση με τον ηθοποιό Τζο Άλγουιν.

Βραβεία 
Η Σουίφτ ήταν συνολικά υποψήφια για 171 βραβεία, από τα οποία έχει κερδίσει τα 151. 

Ανάμεσα σε αυτά, ήταν υποψήφια για 29 Γκράμι, ενώ έχει κερδίσει 11. Είναι η πρώτη γυναίκα που έχει κερδίσει το βραβείο Γκράμι για Καλύτερο Άλμπουμ της Χρονιάς (Fearless - 2010, 1989 - 2014, Folklore - 2021). Το 2009 το Fearless κέρδισε το βραβείο για το άλμπουμ της χρονιάς και η Σουίφτ έγινε η νεότερη τραγουδίστρια στην ιστορία των βραβείων που κέρδισε ένα βραβείο της ακαδημίας μουσικής κάντρι (Academy of Country Music Award).  Στην 52η απονομή των βραβείων Γκράμι, το 2010, η τραγουδίστρια έγινε η νεότερη καλλιτέχνης που κέρδισε Γκράμι για το άλμπουμ της χρονιάς και κράτησε αυτόν το τίτλο μέχρι το 2020 που το κέρδισε η Μπίλι Άιλις. (Fearless ). Επίσης, με το άλμπουμ Fearless κέρδισε άλλα τρία Γκράμι, για το καλύτερο άλμπουμ κάντρι μουσικής, την καλύτερη γυναικεία ερμηνεία κάντρι και για το καλύτερο τραγούδι της κάντρι για το τραγτούδι της "White Horse". Το 2012 το τραγούδι της "Mean" κέρδισε δύο βραβεία Γκράμι, Καλύτερο Κάντρι Τραγούδι και Καλύτερη Κάντρι Σόλο Παράσταση. Το 2013 κέρδισε ένα Γκράμι για το τραγούδι της "Safe & Sound". Το 2009 για το τραγούδι  You Belong With Me  κέρδισε το βραβείο για το καλύτερο γυναικείο βιντεοκλίπ στα MTV Video Music Awards. Στις 5 Ιανουαρίου 2011 κέρδισε το βραβείο Καλύτερης Κάντρι Τραγουδίστριας στα People's Choice Awards. Κέρδισε 3 βραβεία Billboard Music Awards το 2011 και 1 το 2012. Το 2011 η Σουίφτ κέρδισε ένα βραβείο Taste of Country Awards για την γάτα της, Meredith, που αναδείχθηκε Καλύτερο Καινούριο Κατοικίδιο. Το 2012 κέρδισε το βραβείο Ripple of Hope. Στις 4 Δεκεμβρίου 2012, το άλμπουμ της RED πούλησε 1.208.000 αντίτυπα την πρώτη του εβδομάδα, κάνοντάς το το άλμπουμ που πούλησε πιο γρήγορα και το πρώτο άλμπουμ σε 12 χρόνια. Στις 31 Μαρτίου 2012 η Σουίφτ κέρδισε το βραβείο Big Help Award στα Kids' Choice Awards 2012 για  την βοήθειά της στους επιζώντες από φυσικές καταστροφές. Στα 63α Μουσικά Βραβεία Γκράμι η Τέιλορ κέρδισε το βραβείο για το Άλμπουμ της Χρονιάς (Folklore) , 5 χρόνια μετά την τελευταία της νίκη με το Άλμπουμ 1989. Με τη Νίκη της στα Μουσικά Βραβεία του 2021 εγινε η  πρώτη καλλιτέχνης στην ιστορία με τα περισσότερα βραβεία για Άλμπουμ της Χρονιάς , κατέχοντας Τρια Βραβεία αυτής της Κατηγορίας

Σημειώσεις, παραπομπές 

 
Αμερικανίδες τραγουδίστριες
Αμερικανοί πιανίστες
Αμερικανοί κιθαρίστες
Ποπ μουσικοί
Βραβευμένοι με Γκράμι
Αμερικανίδες ηθοποιοί φωνής
Νικητές NME Awards
Αμερικανοί φεμινιστές